Eldar Quliyev (futbolçu)

Eldar Şahbaz oğlu Quliyev (, ) — Ukraynalı peşəkar futbolçu. Hal hazırda Azərbaycan Premyer Liqasında çıxış edən Zirə klubunun yarımmüdafiəçisidir. O, həmçinin Ukraynanın U-21 və U-23 milli komandalarında çıxış etmişdir. Futbolçu Azərbaycan əsillidir.

 Şəxsi həyatı 
Eldar Quliyev 24 mart 2002-ci ildə Ukraynanın Kiyev şəhərində anadan olmuşdur. Ata tərəfdən babası Azərbaycanın Əməkdar elm xadimi Hətəm Quliyevdir.

 Karyerası 

 Klub 
Eldar Quliyev futbol karyerasına 2011-ci ildə Kiyevin "Dinamo" klubunun akademiyasında başlamışdır. Daha sonra "Dnipro", "Arsenal Kiyev" və "Şaxtyor Donetsk" klublarının gənclər komandalarında çıxış etmişdir.

2019-cu ildə "Mariupol" klubunda peşəkar karyerasına başlamış və burada 7 oyuna çıxmışdır.

2021-ci ildə "Minay" klubuna transfer olunmuş və burada 30 oyunda 1 qol vurmuşdur.

2023-cü ilin fevral ayında Azərbaycan Premyer Liqası təmsilçisi "Zirə" klubuna 100 min avro qarşılığında transfer olunmuş və 3.5 illik müqavilə imzalamışdır. "Zirə" klubunda 67 oyuna çıxaraq 2 qol vurmuşdur.

 Milli komanda 
Eldar Quliyev 2018-ci ildə Azərbaycanın U-16 milli komandasında 1 oyun keçirmişdir. 2022-ci ildə isə Ukraynanın U-21 milli komandasına dəvət almış və burada 2 oyunda 1 qol vurmuşdur. İlk qolunu Ermənistan U-21 komandasına qarşı oyunda vurmuşdur.

2024-cü ildə Ukraynanın U-23 (olimpiya) milli komandasına dəvət almış və Yaponiyaya qarşı yoldaşlıq oyununda iştirak etmişdir.

 İstinadlar 

Kateqoriya:Azərbaycan əsilli ukraynalılar
Kateqoriya:Ukrayna Premyer Liqasının oyunçuları
Kateqoriya:Ukraynanın kişi futbolçuları
Kateqoriya:Zirə FK oyunçuları
Kateqoriya:Azərbaycan Premyer Liqası oyunçuları
Kateqoriya:Legioner Ukrayna futbolçuları